Osamdesetosmogodišnja Ursula Haverbeck, poznata kao "naci baka" zbog negiranja holokausta, kažnjena je u ponedjeljak na dodatne dvije godine zatvora zbog izazivanja mržnje, vezano uz tvrdnje da Auschwitz nikada nije bio korišten za masovno istrebljenje ljudi.

Presuda je donesena pošto je Haverbeck uložila žalbu na odluku nižeg suda iz studenoga prošle godine o zatvorskoj kazni od dvije i pol godine također zbog negiranja holokausta.

"Naci baka" je svoje tvrdnje objavljivala u desničarskom časopisu Stimme des Reiches (Glas Reicha). Ona tvrdi da Auscwitz nikada nije služio kao logor za istrebljenje već samo kao radni logor.

U Njemačkoj je za javno zagovaranje, negiranje ili umanjivanje masovnih zločina protiv Židova i ostalih skupina proglašenih nepoželjnim za vrijeme Trećeg Reicha predviđena kazna od pet godina zatvora.